CELEX: 32022D0442
Language: fi
Date: 2022-02-21 00:00:00
Title: Neuvoston päätös (EU) 2022/442, annettu 21 päivänä helmikuuta 2022, luvan antamisesta aloittaa neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa sopimusten tekemiseksi Euroopan unionin ja kyseisten maiden välillä yhdennetyn rajaturvallisuuden rahaston osaksi perustettua rajaturvallisuuden ja viisumipolitiikan rahoitustukivälinettä koskevista täydentävistä säännöistä

18.3.2022   
               
               
                  FI
               
               
                  Euroopan unionin virallinen lehti
               
               
                  L 90/116
               
            
         NEUVOSTON PÄÄTÖS (EU) 2022/442,
         annettu 21 päivänä helmikuuta 2022,
         luvan antamisesta aloittaa neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa sopimusten tekemiseksi Euroopan unionin ja kyseisten maiden välillä yhdennetyn rajaturvallisuuden rahaston osaksi perustettua rajaturvallisuuden ja viisumipolitiikan rahoitustukivälinettä koskevista täydentävistä säännöistä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan ja 79 artiklan 2 kohdan d alakohdan yhdessä sen 218 artiklan 3 ja 4 kohdan kanssa,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetus (EU) 2021/1148 (1), jolla perustettiin rajaturvallisuuden ja viisumipolitiikan rahoitustukiväline yhdennetyn rajaturvallisuuden rahaston osaksi kaudelle 2021–2027, hyväksyttiin 7 päivänä heinäkuuta 2021.
                  
               
                     (2)
                  
                  
                     Asetuksen (EU) 2021/1148 tarkoituksena on osoittaa yhteisvastuullisuutta tarjoamalla rahoitustukea niille jäsenvaltioille ja maille, jotka soveltavat ulkorajoja koskevia Schengenin säännöstön määräyksiä. Asetuksella kehitetään niitä Schengenin säännöstön määräyksiä, joihin Schengenin säännöstöön osallistuvat maat osallistuvat.
                  
               
                     (3)
                  
                  
                     Asetuksella (EU) 2021/1148 kehitetään Schengenin säännöstöä, ja Tanska on Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 4 artiklan mukaisesti päättänyt saattaa kyseisen asetuksen osaksi kansallista lainsäädäntöään. Pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.
                  
               
                     (4)
                  
                  
                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (2) mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.
                  
               
                     (5)
                  
                  
                     Islanti ilmoitti 1 päivänä syyskuuta 2021, Norjan kuningaskunta 17 päivänä joulukuuta 2021, Sveitsin valaliitto 11 päivänä elokuuta 2021 ja Liechtensteinin ruhtinaskunta 18 päivänä elokuuta 2021 päätöksestään hyväksyä asetuksella (EU) 2021/1148 perustetun rajaturvallisuuden ja viisumipolitiikan rahoitustukivälineen sisältö ja panna se täytäntöön sisäisen oikeusjärjestyksensä mukaisesti.
                  
               
                     (6)
                  
                  
                     Kun otetaan huomioon asetuksen (EU) 2021/1148 7 artiklan 6 kohta, olisi sen vuoksi aloitettava neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa kansainvälisten sopimusten tekemiseksi täydentävistä säännöistä, jotka koskevat asetuksen (EU) 2021/1148 täytäntöönpanoa kussakin kyseisistä maista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Komissiolle annetaan lupa aloittaa neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa sopimusten tekemiseksi täydentävistä säännöistä, jotka koskevat asetuksen (EU) 2021/1148 täytäntöönpanoa kyseisissä maissa.
            
            
               2.   Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.
            
         
         
            2 artikla
            Neuvottelut käydään kuullen oikeus- ja sisäasioiden neuvoksia, jotka ovat se valmisteluelin, joka nimetään Euroopan unionin toiminnasta tehdyn sopimuksen 218 artiklan 4 kohdassa tarkoitetuksi erityiskomiteaksi.
         
         
            3 artikla
            Tämä päätös on osoitettu komissiolle.
         
         
            Tehty Brysselissä 21 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J. DENORMANDIE
            
         
         
            (1)  Euroopan parlamentin ja neuvoston asetus (EU) 2021/1148, annettu 7 päivänä heinäkuuta 2021, rajaturvallisuuden ja viisumipolitiikan rahoitustukivälineen perustamisesta yhdennetyn rajaturvallisuuden rahaston osaksi (EUVL L 251, 15.7.2021, s. 48).
         
            (2)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).